สวัสดีค่ะ ช่วงนี้เครียดบ่อยๆเนื่องจากใกล้สอบ บริเวณหลังฝ่ามือมีรอยเเผลเยอะมาก ไม่รู้ว่าเกิดจากอะไร บางวันก็มีเลือดออกที่เเผล คันยิกๆช่วงกลางคืน พอตื่นขึ้นมาก็พบว่ามีเเผลเพิ่มขึ้นโดยไม่ได้เกิดจากการเกา) เลยอยากทราบว่าเป็นอะไรต้องรักษาอย่างไรบ้างคะ
สวัสดีค่ะ แผลที่หลังฝ่ามือ อาจเกิดจาก- การเกาจากการคัน โดยขณะที่เราหลับสนิท อาจมีการเกาโดยที่เราไม่รู้ตัวได้ค่ะ- การละเมอ ซึ่งการละเมอ อาจเกิดจากการมีความเครียด การทำงานหนักไป การนอนน้อยได้ โดยการละเมอ สามารถเกิดขึ้นได้หลายรูปแบบ เช่น ละเมอพูด ละเมอร้อง ละเมอเดิน หรือละเมอถึงขั้นทำกิจกรรมที่มีความซับซ้อนได้ เช่น ละเมอทำงานบ้าน แต่งตัว ไปจนกระทั่งออกนอกบ้าน ขับรถ เป็นต้น ดังนั้น ก็อาจเป็นได้ว่าเกิดการละเมอเกา หรือละเมอไปทำอะไรบางอย่างจนเกิดแผลที่มือค่ะ- การโดนแมลงสัตว์กัดต่อยในเบื้องต้น เวลานอน อาจใส่ถุงมือ หรือใช้ผ้าก๊อซพันรอบมือไว้ และทานยาแก้คัน เช่น ไฮดรอกไซซีน (hydroxyzine), chlorpheniramine (CPM) เป็นต้น ในช่วงก่อนนอนดูค่ะ หากตื่นมา พบว่าถุงมือหลุด ผ้าก๊อซหลุด และเกิดแผลขึ้นมาอีก แสดงว่าอาจเกิดการละเมอขึ้นมาค่ะ แนะนำควรให้คนที่บ้านสังเกตอาการขณะที่เราหลับอยู่ค่ะส่วนบาดแผลที่เกิด ควรเช็ดทำความสะอาดด้วยน้ำเกลือทุกวัน ปิดบาดแผลป้องกันไว้ไม่ให้เผลอไปเกา และระวังอย่าให้โดนน้ำจนกว่าจะหายค่ะหากไม่แน่ใจว่าเกิดจากอะไร ก็ควรไปพบแพทย์เพื่อตรวจค่ะ